Sicelides Musae
Sicelides Musae, paulo maiora canamus! incipit ecloga quarta e libro  Bucolicorum P. Vergilii Maronis, ad matrimonium Octaviae (Octaviani sororis) cum Antonio fortasse composita. Poeta igitur prolem huius matrimonii sicut nuntium aetatis novae proclamat:
Ultima Cumaei venit iam carminis aetas;
magnus ab integro saeclorum nascitur ordo (vv. 4-5)
et (verbis saepissime citatis) "redeunt Saturnia regna" (v. 6). Eruditi multi eclogam anno 40 a.C.n. compositam censent, consule C. Asinio Pollione (vv. 11-12), quo tempore eas nuptias celebratae sunt et Octavianus et Marcus Antonius pacem iuxta Brundisium composuerunt: futurus igitur matrimonii proles praedicitur. Paulus Veyne autem carmen posterius compositum esse censet prophetiamque "post eventum" praebere. 

Lectores Christiani permulti crediderunt Messiae aditum in hoc carmine praedictum esse: legitur enim "iam redit et Virgo" (v. 6), "Iam nova progenies caelo demittitur alto" (v. 7), "Ille deum vitam accipiet" (v. 15), et "Pacatumque reget patriis virtutibus orbem" (v. 17). Ultima autem verba aliam religionem vindicant:
Incipe, parve puer, risu cognoscere matrem …
Incipe, parve puer: qui non risere parenti
nec deus hunc mensa, dea non dignata cubili est (vv. 60-63).

Notae

Bibliographia 
 I. M. le M. Du Quesnay, "Vergil's Fourth Eclogue" in F. Cairns, ed., Papers of the Liverpool Latin Seminar (Liverpolii, 1976) pp. 25-99
 R. G. M. Nisbet, "Virgil's Fourth Eclogue" in Bulletin of the Institute of Classical Studies vol. 25 (1978) pp. 59-78
 G. Williams, "A Version of Pastoral: Virgil, Eclogue 4" in T. Woodman, D. A. West, edd., Quality and pleasure in Latin Poetry (Cantabrigiae, 1974) pp. 31-46

Nexus externi 
 Opera Vergilii apud The Latin Library

Eclogae
Carmina
Scripta 40 a.C.n.
Augustus
Marcus Antonius